എം.എസ്.എഫ് സംസ്ഥാന കമ്മിറ്റിയുടെ മിനുട്സ് പൊലീസിന് നല്കേണ്ടെന്ന് തീരുമാനം എം.എസ്.എഫ് സംസ്ഥാന കമ്മിറ്റിയുടെ മിനുട്സ് പൊലീസിന് നല്കേണ്ടെന്ന് തീരുമാനം. മിനുട്സ് ഇന്ന് ഹാജരാക്കണമെന്നാവശ്യപ്പെട്ട് സംസ്ഥാന ജനറല് സെക്രട്ടറി ലത്തീഫ് തുറയൂരിന് പൊലീസ് നോട്ടീസ് നല്കിയിരുന്നു. പി.കെ നവാസ് ഹരിത നേതാക്കളെ അപമാനിച്ചുവെന്ന് പറയുന്ന ജൂണ് 24ലെ മിനുട്സ് ഹാജരാക്കണമെന്നായിരുന്നു പൊലീസ് ആവശ്യപ്പെട്ടത്.അതിനിടെ ഇന്ന് ചോദ്യം ചെയ്യലിന് ഹാജരായ പി.കെ നവാസിനെ പൊലീസ് അറസ്റ്റ് ചെയ്ത് ജാമ്യത്തില് വിട്ടു. ചെമ്മങ്ങാട് പൊലീസാണ് നവാസിനെ അറസ്റ്റ് ചെയ്തത്. പ്രശ്നം കൂടുതല് സങ്കീര്ണമായ സാഹചര്യത്തില് മിനുട്സ് നല്കേണ്ടെന്ന ലീഗ് നേതൃത്വത്തിന്റെ നിര്ദേശപ്രകാരമാണ് പുതിയ തീരുമാനമെന്നാണ് വിവരം.